הוועדה המשותפת לוועדת הכנסת ולוועדת הכלכלה לדיון בהצעת חוק השידור הציבורי הישראלי (תיקון מס' 8) (תיקון), כנסת 20, פרוטוקול מספר 2, 2018-07-18 08:30

מכלוף מיקי זוהר: בוקר טוב לכולם.

מכלוף מיקי זוהר: אני מתכבד לפתוח את ישיבת הוועדה המשותפת לוועדת הכנסת ולוועדת הכלכלה.

אתי בנדלר: אדוני, כמובן שההצבעה מותנית בכך שהצעת החוק הממשלתית, הבקשה לדיון מחדש שתידון יותר מאוחר, תתקבל כי אחרת אי אפשר למזג.

אתי בנדלר: אם כן, בכפוף לכך שההצעה לדיון מחדש אכן תתקבל.

מכלוף מיקי זוהר: בהחלט.

מכלוף מיקי זוהר: מקובל.

מכלוף מיקי זוהר: נצביע.

מכלוף מיקי זוהר: מי בעד מיזוג שתי הצעות החוק?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: מיזוג שתי הצעות החוק נתקבל.

מכלוף מיקי זוהר: המיזוג אושר.

מכלוף מיקי זוהר: הסעיף השני, רביזיה בדבר החלטה לאשר את הצעת חוק השידור הציבורי הישראלי בקריאה שנייה ושלישית.

מכלוף מיקי זוהר: אנחנו צריכים לפתוח את החוק באמצעות הרביזיה כדי להמשיך ולדון בו בנושאים שעדיין לא נסתיימו סופית.

מכלוף מיקי זוהר: תכף ניכנס אליהם.

מכלוף מיקי זוהר: לכן אני מבקש להצביע בעד הרביזיה.

מכלוף מיקי זוהר: מי בעד הרביזיה?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: הרביזיה נתקבלה.

מכלוף מיקי זוהר: הרביזיה התקבלה.

מכלוף מיקי זוהר: החוק חוזר לשולחננו.

מכלוף מיקי זוהר: לגבי החוק.

מכלוף מיקי זוהר: ראשית, היועצת המשפטית עמלה בימים האחרונים לנסח את ההסתייגות עליה דיברתי בכל מה שקשור לטלוויזיה החינוכית.

מכלוף מיקי זוהר: תכף אני אשמח להקריא אותה שוב.

מכלוף מיקי זוהר: זו לא הסתייגות אלא הצעה.

מכלוף מיקי זוהר: אם היא תידחה, היא תהפוך להיות הסתייגות.

מכלוף מיקי זוהר: צריך לחדד אותה.

מכלוף מיקי זוהר: היו לי שיחות גם עם משרד החינוך בנושא ותכף אני אסביר מה החידוד הנדרש.

מכלוף מיקי זוהר: אלה הדברים המרכזיים עליהם רצינו לדבר.

מכלוף מיקי זוהר: מעבר לזה, אני מתכוון להעלות אותה להצבעה במליאה בתקווה שיימצא לה רוב בכנסת.

מכלוף מיקי זוהר: אני באופן אישי מאמין שיש סיכוי אמיתי שזה יקרה.

פנינה תמנו: אשרי המאמין.

מכלוף מיקי זוהר: כן.

מכלוף מיקי זוהר: אנחנו אנשים מאמינים.

מכלוף מיקי זוהר: נעבור לנושא ההסתייגות או יותר נכון להצעה.

מכלוף מיקי זוהר: להלן ההצעה.

אתי בנדלר: אני רוצה קודם לקרוא את סעיף 120 לחוק השידור הציבורי כנוסחו היום, כדי שנבין במה מדובר.

הסעיף הזה אומר: זה הנוסח של הסעיף היום.

הסעיף הזה אומר: דהיינו, הטלוויזיה החינוכית אמורה הייתה לחדול מלהתקיים ובמקום זה, במסגרת שידורי תאגיד השידור הציבורי היה אמור להיות ערוץ לילדים ונוער שעיקרו, אגב, בהתאם לחוק, מבוסס על חומרים שהפיקה הטלוויזיה הלימודית.

הסעיף הזה אומר: אגב, הטלוויזיה החינוכית בלשון החוק היא טלוויזיה לימודית.

הסעיף הזה אומר: הצעת חבר הכנסת מיקי זוהר מתייחסת למספר דברים.

הסעיף הזה אומר: דבר ראשון, לדחות בשנה את המעבר של הטלוויזיה הלימודית לתאגיד השידור הציבורי, דהיינו, עד 15 באוגוסט 2019.

פנינה תמנו: וזה לצורך?

מכלוף מיקי זוהר: לבדוק את האפשרויות, מה אפשר לעשות.

קריאה: כדי לקלוט את העובדים.

מכלוף מיקי זוהר: לא.

מכלוף מיקי זוהר: במטרה להשאיר אותה בחיים.

אתי בנדלר: זאת דחייה לצורך בירור האפשרות שחבר הכנסת המציע מעוניין בה לבטל לחלוטין את המעבר ולשמור על עצמאות הטלוויזיה החינוכית בדרך זו או אחרת.

מכלוף מיקי זוהר: כן.

לטיוטת ההצעה: "בסעיף 120, במקום "שנה ושלושה" יבוא "שנתיים ושלושה"".

לטיוטת ההצעה: דהיינו, יום המעבר יידחה בשנה נוספת.

לטיוטת ההצעה: "ובסופו יבוא "על אף האמור בסעיף 80(א), עד יום י"ד באב התשע"ט (15 באוגוסט 2019) – שזה יהיה יום המעבר החדש – (בסעיף זה – המו עד הנדחה), יקראו את ההגדרה |הסכום הכולל" שבסעיף האמור כך שבפסקאות (2) ו-(3), במקום הסכומים הנקובים בהן יבוא "610" ו-625", בהתאמה, ובלבד שהתקציב השנתי של הטלוויזיה הלימודית בתקופה שמיום ד' באלול התשע"ח (15 באוגוסט 2018) ועד התאריך הנדחה לא יעלה עלה חלק היחסי מ-90 מיליון שקלים חדשים בכל אחת משנות הכספים האמורות".

לטיוטת ההצעה: יש כאן למעשה שתי הצעות בנוסח הזה, האחת, לקצץ באופן יחסי את תקציב תאגיד השידור הישראלי בסכום היחסי שמביא בחשבון את קיום ערוץ הילדים בתאגיד השידור הישראלי.

לטיוטת ההצעה: הסכום הזה מקוצץ מתוך סכום התקציב שנקוב לגבי השנים 2018 ו-2019.

לטיוטת ההצעה: ההצעה השנייה היא להגביל את תקציב הטלוויזיה החינוכית כך שבחישוב שנתי החל ב-15 באוגוסט 2018 התקציב השנתי יהיה 90 מיליון שקלים וכמובן לחודשים מ-15 באוגוסט 2018 עד 15 באוגוסט 2019, הם יקבלו את החלק היחסי לפי מספר החודשים בכל שנה מתוך ה-90 מיליון שקלים.

יערה למברגר: מתוך של 90 מיליון שקלים לשנה.

אתי בנדלר: כן.

אתי בנדלר: זאת ההצעה.

אתי בנדלר: כתבתי טיוטה כי זה עדיין לא עבר את נוסח החוק אצלנו ויתכן שכמובן יהיו שינויי נוסח אבל זה מעגן את העקרונות.

מכלוף מיקי זוהר: שאלה.

מכלוף מיקי זוהר: בפעם הקודמת הבאתי הצעה, היא לא נוסחה, אם כן, זו בעצם ההסתייגות שעולה למליאה או שאני צריך להקריא עוד פעם את ההצעה הזאת?

אתי בנדלר: אני הקראתי בשמך.

אתי בנדלר: כיוון שהבקשה לדיון מחדש התקבלה, דנים מחדש בחוק.

אתי בנדלר: דנים מחדש בחוק - דנים מחדש בהצעה שלך.

מכלוף מיקי זוהר: בסדר.

מכלוף מיקי זוהר: שתי סוגיות חשובות.

מכלוף מיקי זוהר: האחת, הבהרה מהיכן מגיע הכסף שצריך להגיע כמובן מהאוצר ולא ממשרד החינוך נניח או ממשרד אחר.

מכלוף מיקי זוהר: האוצר צריך להביא את הכסף.

מכלוף מיקי זוהר: המקור התקציבי ידוע.

מכלוף מיקי זוהר: אחד, אלה 40 מיליון שקלים שמצויים בתאגיד, ושנית, 50 מיליון שקלים התחייבות למשרד החינוך.

מכלוף מיקי זוהר: אלה המקורות התקציביים אבל האוצר הוא זה שצריך להביא את הכסף.

אתי בנדלר: מה המקור אדוני?

מכלוף מיקי זוהר: 40 מיליון שקלים מהתאגיד שהוא היה אמור לעשות בכסף הזה פעילות של החינוכית, ו-50 מיליון שקלים התחייבות שיש למשרד האוצר למשרד החינוך לאחר סגירת החינוכית.

מכלוף מיקי זוהר: ההתחייבות הזאת תמומש לאו דווקא לטובת סגירת החינוכית אלא דווקא להשארתה בחיים.

אתי בנדלר: ה-50 מיליון שקלים ממשרד האוצר למשרד החינוך?

שולי מועלם-רפאלי: יש התחייבות של אגף התקציבים?

מכלוף מיקי זוהר: כן.

מכלוף מיקי זוהר: יש התחייבות כזאת.

מכלוף מיקי זוהר: היא קיימת.

מכלוף מיקי זוהר: הם גם לא הכחישו אותה.

מכלוף מיקי זוהר: דבר שני, לגבי האחריות, בעצם אחריות של איזה משרד.

מכלוף מיקי זוהר: הרצון שלנו הוא שהאחריות תעבור למשרד התקשורת, ממשרד החינוך למשרד התקשורת.

מכלוף מיקי זוהר: שהחינוכית תהיה בפיקוח משרד התקשורת.

יערה למברגר: יחידת סמך במשרד החינוך.

רועי פולקמן: אני מבקש אגף במשרד האוצר, לחנך לחינוך פיננסי.

רועי פולקמן: יעסוק באופן כללי בהתנהגות אחראית ותקציבית, מה שנראה לי אתגר חינוכי.

שולי מועלם-רפאלי: אני שמחה שאנחנו משעשעים את אנשי התקשורת כאן.

רועי פולקמן: אני חושב שזה חשוב, שיהיה עוד איזה אגף בין החשב הכללי לאגף התקציבים.

מכלוף מיקי זוהר: כחלון לקח את כל הסמכויות אליו.

יערה למברגר: רק להסביר.

יערה למברגר: אין רגולציה.

יערה למברגר: משרד החינוך, אתם לא רגולטור של הטלוויזיה החינוכית אלא זאת פשוט יחידת סמך.

מכלוף מיקי זוהר: זאת תהיה יחידת סמך במשרד התקשורת.

אורנה שמחון: מה הסיבה?

אורנה שמחון: כל הרעיון וכל המהות של הטלוויזיה החינוכית היא שהיא חלק ממשרד החינוך והיא אמורה לבטא תכניות לימודים של משרד החינוך.

מכלוף מיקי זוהר: אין בעיה.

מכלוף מיקי זוהר: היא יכולה להמשיך להתנהל מול משרד החינוך.

אורנה שמחון: מה הסיבה?

מכלוף מיקי זוהר: אתם לא צריכים להיערך לזה.

מכלוף מיקי זוהר: זה לא מייצג לכם שום משאבים או משהו.

קריאה: אני חושבת שמשרד החינוך יתנגד לכך.

מכלוף מיקי זוהר: אתם לא צריכים משאבים לעניין הזה.

שולי מועלם-רפאלי: כמו שדיברנו בדיון הקודם ונאמרו כאן דברים מאוד ברורים, אני רוצה לומר שני דברים שהיה נראה בתוך הדיון שהם נבלעו באיזה סוג של המולה שנולדה כאן.

שולי מועלם-רפאלי: לנו ברור שאם הטלוויזיה החינוכית לא נסגרת, המקום הנכון שהיא תישאר בו כיחידת סמך הוא במשרד החינוך.

שולי מועלם-רפאלי: כל תפיסת העולם שהובעה גם על ידי אדוני בדיון הקודם על הישארות הטלוויזיה החינוכית במשרד החינוך, נבעה מהלינקג' הזה שבין הטלוויזיה החינוכית למשרד החינוך.

שולי מועלם-רפאלי: אם עכשיו הלינקג' הזה מתפרק ואנחנו מעבירים אותה למשרד אחר, יש לי תחושה שעכשיו יפתח איזה סוג של בזאר תורכי איפה תהיה יחידת הסמך כאשר אנחנו מנתקים את המהות של הטלוויזיה החינוכית מתפיסות עולם חינוכיות.

שולי מועלם-רפאלי: אם דיברנו על כך שהטלוויזיה החינוכית לא אמורה לשדר אקטואליה אלא להתמקד בתכנים חינוכיים, הדבר הנכון הוא שהיא תישאר במשרד החינוך.

שולי מועלם-רפאלי: על זה נראה לי שלא היה ויכוח.

מכלוף מיקי זוהר: אחרי שתדברי עם גנצי, תאמרי לי.

שולי מועלם-רפאלי: לא.

שולי מועלם-רפאלי: חד משמעית.

שולי מועלם-רפאלי: אני אומרת את זה על דעת שר החינוך.

שולי מועלם-רפאלי: לכן יצאתי באמצע.

שולי מועלם-רפאלי: יחידת סמך במשרד החינוך.

מכלוף מיקי זוהר: זה לא מה שנאמר לי.

שולי מועלם-רפאלי: ברשות אדוני, אני אומר שאני מדברת אחרי שיחה עם ראש המטה של שר החינוך והדברים ידועים.

שולי מועלם-רפאלי: דבר שני שהוא בעיני קריטי.

שולי מועלם-רפאלי: יחידת הסמך החשובה הזאת, הטלוויזיה החינוכית, תישאר כיחידת סמך במשרד החינוך בתקציב של 90 מיליון שקלים.

שולי מועלם-רפאלי: שיהיה ברור מהיכן בא הכסף הזה ולא ממשרד החינוך.

שולי מועלם-רפאלי: אם מישהו כאן חושב שהכסף הזה יבוא ממשרד החינוך, אז לא.

שולי מועלם-רפאלי: לטובת הדבר, אני מסכימה עם הדברים של יושב ראש הוועדה.

שולי מועלם-רפאלי: בדיוק יצאה נציגת משרד המשפטים.

שולי מועלם-רפאלי: בדיון הקודם היא הציעה להכניס הסתייגות, מה שיאפשר את המעבר הזה של הכסף בין המשרדים והייתה כאן התנפלות המונית.

שולי מועלם-רפאלי: אני רוצה שהיא תחזור להסתייגות שלה.

אתי בנדלר: היא לא נמצאת כאן אבל ההתייחסות שלה הייתה להעברה תקציבית לצורך קיום האירוויזיון.

שולי מועלם-רפאלי: לא.

אתי בנדלר: הנה היא.

אתי בנדלר: היא כאן.

שולי מועלם-רפאלי: אמרתי שבדיון הקודם הצעת הסתייגות שבעצם תאפשר לעשות העברות תקציביות בין משרדים.

שולי מועלם-רפאלי: אם מקבלים את ההחלטה שהטלוויזיה החינוכית נשארת במשרד החינוך והתקציב שלה הוא 90 מיליון שקלים, כמו שמציע כאן היושב ראש, לדבר על שני התקציבים האלה, שיוכלו לעבור אל משרד החינוך, אותם 40 מיליון שקלים שנמצאים שיועברו לתאגיד ואותם 50 מיליון שקלים, שיש התחייבות באגף התקציבים.

שולי מועלם-רפאלי: חשוב לומר גם לפרוטוקול וגם שלא יישמע כאילו אנחנו לא מודעים לזה שאנחנו מודעים לכך שה-50 מיליון הובטחו לסגירת הטלוויזיה החינוכית.

שולי מועלם-רפאלי: אני מצטרפת לדברי אדוני.

שולי מועלם-רפאלי: אם הם הובטחו, הם קיימים, ואם מקובל על כולם שלא נכון שהטלוויזיה החינוכית תיסגר כיחידת סמך במשרד החינוך, אז בואו נעביר את ה-50 מיליון האלה.

שולי מועלם-רפאלי: לכן ביקשתי שתחזרי על ההסתייגות שהעלית שתאפשר את הניידות התקציבית הזאת בין המשרדים.

מכלוף מיקי זוהר: בסדר.

מכלוף מיקי זוהר: תכף נדבר על זה.

רועי פולקמן: היינו בסרט הזה כמה פעמים.

רועי פולקמן: הטלוויזיה החינוכית הוא גוף מאוד חשוב, מוציא תוצרת איכותית, אבל כמו שקורה כל פעם שעושים את הדיונים האלה ברגע האחרון - זו פגיעה בעובדים.

רועי פולקמן: הדבר הזה הוא גרירת רגליים.

רועי פולקמן: היו על זה החלטות בין ראש הממשלה, שר האוצר וכל הממשלה.

רועי פולקמן: הפתיחה של הדברים האלה מכל מיני סיבות ברגעים האחרונים, היא לא מוצדקת והיא לא נכונה מקצועית.

רועי פולקמן: יש היערכויות.

רועי פולקמן: אחר כך מתפלאים, כמו שקרה לנו בתאגיד, ששלוש פעמים גוררים את זה ואז ברגע האחרון יש עובדים שיש להם אלטרנטיבות ולכן הם עוזבים.

רועי פולקמן: השיטות האלה ידועות ובסוף הן פוגעות במערכת.

רועי פולקמן: אני יודע על סיכומים אחרים.

רועי פולקמן: אין לי שום דבר נגד הטלוויזיה החינוכית אבל היו סיכומים אחרים.

רועי פולקמן: אני מבקש שהדבר הזה ייבדק.

רועי פולקמן: אני רוצה גם להבין מה אדוני רוצה לעשות.

רועי פולקמן: האם אתה מתכוון להעלות את ההסתייגות למליאה?

מכלוף מיקי זוהר: היא תעלה למליאה.

מכלוף מיקי זוהר: כן.

רועי פולקמן: זאת אומרת, אנחנו רוצים להפיל אותה כאן ולהעלות אותה למליאה?

מכלוף מיקי זוהר: לא אכפת לי גם להעביר אותה כאן היום.

רועי פולקמן: בסדר, אבל היו סיכומים אחרים.

רועי פולקמן: אתה רוצה להעלות אותה למליאה.

מכלוף מיקי זוהר: אני אצביע עליה ונראה אם יימצא לה רוב.

רועי פולקמן: אדוני יושב ראש הקואליציה, אני מבקש בהסכמה, אני מאוד מאוד מכבד את מיקי שהוא חבר, אנחנו עובדים ביחד ומתואמים, אני מבקש בסיכום אתך שנפיל כאן ונעלה למליאה.

רועי פולקמן: יהיה זמן לדבר עד אז, אם מגיעים להסכמות.

רועי פולקמן: אני אעלה את זה בפני שר האוצר, ברשותך כמובן.

איילת נחמיאס ורבין: אתה מדבר על הארכה?

רועי פולקמן: כן.

רועי פולקמן: אנחנו נעלה את זה למליאה.

רועי פולקמן: נפיל את זה בוועדה ונעלה את זה למליאה.

מכלוף מיקי זוהר: בסדר גמור.

יערה למברגר: אני אשמח להתייחס לשתי הנקודות.

יערה למברגר: לגבי המעבר של יחידת הסמך של הטלוויזיה החינוכית ממשרד החינוך למשרד התקשורת, אני רוצה לומר שאנחנו רואים בזה קושי ואני אנסה להסביר למה.

יערה למברגר: מבחינתנו ההארכה בשנה – ולגביה אין לנו עמדה – היא שימור מצב קיים ולגביה אנחנו לא מביעים שום עמדה.

יערה למברגר: אבל ברגע שמעבירים יחידת סמך ממשרד למשרד, זה לא שימור המשך מצב קיים היסטורי וגם מלכתחילה התפיסה שבה גוף שידור הוא חלק ממשרד ממשלתי ולא חלק מתאגיד ציבורי עצמאי, הוא מצב שהיה קשה לנו.

יערה למברגר: לגבי שימור מצב קיים, עוד יש לזה איזושהי המשכיות אבל ברגע שאתה מעביר את זה גם למשרד אחר שהוא לא משרד חינוך, שהוא לא חלק, כמו שנאמר קודם, של התכניות החינוכיות, של חינוך הילדים, של מה שהיה כאן היסטורית במדינה שבגללו צמחה הטלוויזיה החינוכית, זה עובר למשרד התקשורת, זה בעצם גוף שידור שהוא חלק ממשרד ממשלתי, משרד התקשורת, ואנחנו רואים בזה קושי יותר גדול.

יערה למברגר: לכן המעבר הזה, למרות שבהתחלה חשבתי שזה רק מעבר של יחידות סמך בין משרדים וזה לכאורה נראה טכני, אנחנו בכל זאת רואים בזה שינוי.

יערה למברגר: הנקודה השנייה, לגבי מה שאמרתי בסוף הדיון הקודם ולגביו, אם הבנתי נכון, שאלה חברת הכנסת מועלם.

יערה למברגר: מה שאמרתי בסוף הדיון הקודם נגע לגבי האפשרות להעברת כספים מהמדינה לתאגיד לעניין קיום האירוויזיון בישראל ולא לגבי הטלוויזיה החינוכית.

יערה למברגר: זה היה לגבי האירוויזיון.

יערה למברגר: לגבי הנקודה הזאת, אנחנו רוצים לבדוק את העניין הזה.

שולי מועלם-רפאלי: אם זה נכון לגבי האירוויזיון, זה אומר שיש כאן פלטפורמה שעליה אפשר לבדוק את התהליך הזה.

יערה למברגר: לא.

יערה למברגר: אני רוצה להסביר את ההבדל.

איילת נחמיאס ורבין: אני רוצה להבין.

מכלוף מיקי זוהר: האינפורמציה ברורה.

איילת נחמיאס ורבין: אני רוצה להבין מה יערה אמרה.

מכלוף מיקי זוהר: יערה, תסבירי למה התכוונת.

יערה למברגר: יש עניין אחד שהוא העברה בין משרדי ממשלה.

יערה למברגר: יש העברות בין משרדי ממשלה בסעיפי תקציב.

יערה למברגר: אלה הליכים רגילים שמאושרים בדרך כלל בוועדת שרים.

יערה למברגר: אני לא חושבת שצריך סעיפים מיוחדים בשביל זה.

קריאה: להפך.

יערה למברגר: ולכן לגבי הטלוויזיה, אין כאן שאלה מיוחדת.

יערה למברגר: לא צריך לעשות תיקון מיוחד כדי לאפשר העברה בין סעיפי תקציב.

יערה למברגר: החוק מאפשר וזה נעשה.

יערה למברגר: בשונה מזה, בדיון הקודם ציינתי אפשרות לסעיף בעניין תקצוב האירוויזיון.

יערה למברגר: אנחנו לא הספקנו לבדוק את הדברים עד הסוף ואנחנו לא בשלים.

איילת נחמיאס ורבין: סעיף מיוחד לתאגיד.

יערה למברגר: כן.

איילת נחמיאס ורבין: תקציב שיעבור דרך התאגיד.

יערה למברגר: כן.

יערה למברגר: אנחנו רוצים לבדוק את זה.

מכלוף מיקי זוהר: אני רוצה להתקדם.

מכלוף מיקי זוהר: לגבי עובדי החינוכית.

מכלוף מיקי זוהר: במידה ובאיזושהי קונסטלציה חלילה לא יימצא רוב במליאה להסתייגות שלי, האם העניין נסגר מבחינתכם?

מכלוף מיקי זוהר: אני רוצה את תשובתך, רעיה.

רעיה עדני: כן.

רעיה עדני: יש הבנות בינינו לבין הסתדרות עובדי המדינה לגבי הכיוון שאליו הולכים עם העובדטים.

מכלוף מיקי זוהר: מה הכמות?

רעיה עדני: אנחנו מדברים על סדר גודל של 40 עובדים שייקלטו בתאגיד.

שולי מועלם-רפאלי: ואז התאגיד מקבל על זה תקציב.

רעיה עדני: אני אסייג ואומר שהדבר עוד לא מוסכם והוא אינו על דעת התאגיד כרגע, אבל אנחנו פועלים כדי שזה יקרה.

מכלוף מיקי זוהר: מה העלות התקציבית של 40 עובדים?

רעיה עדני: אני לא יודעת.

מכלוף מיקי זוהר: בערך?

מכלוף מיקי זוהר: בהערכה גסה?

רן היילפרן: סמנכ"ל הכספים בתאגיד.

רן היילפרן: להערכתנו כ-10 מיליון שקלים.

מכלוף מיקי זוהר: בסדר גמור.

מכלוף מיקי זוהר: אנחנו הולכים לעגן את זה מבחינת חקיקה.

אתי בנדלר: את מה, אדוני?

מכלוף מיקי זוהר: את העניין הזה של ההסדר עם העובדים.

רעיה עדני: אני אומר שהסיכום הוא שהדבר הזה לא יעוגן בחקיקה.

מכלוף מיקי זוהר: אנחנו רוצים לעגן את זה בחקיקה.

אורנה שמחון: לעגן בחקיקה ופטור ממכרז בבקשה.

מכלוף מיקי זוהר: ברור.

מכלוף מיקי זוהר: פטור ממכרז כבר סידרנו בפעם הקודמת.

מכלוף מיקי זוהר: עשינו את זה.

מכלוף מיקי זוהר: עכשיו לעגן בחקיקה ולא 40 עובדים אלא 50 עובדים.

רעיה עדני: זה לא מקובל עלינו.

קריאה: הפטור צריך להיות עד יום המעבר.

אורנה שמחון: למה זה לא מקובל?

אורנה שמחון: אנחנו אנשי תקשורת, לא תהיה זיקה.

אורנה שמחון: אם ננויד במדינה הרי מן הסתם לא תהיה זיקה בין מה שאנחנו עושים היום לבין מה שנעשה במדינה.

אורנה שמחון: למה להתעקש?

מכלוף מיקי זוהר: אנחנו רוצים לעגן את העניין של ההסדר על 50 עובדים והסכום צריך להיות באזור ה-12-13 מיליון שקלים.

רעיה עדני: חבר הכנסת זוהר, יש מכלול הסכמות עם העובדים.

רעיה עדני: אני חושבת שהעיגון הזה של החקיקה לא יאפשר לנו לעמוד בשאר המחויבויות שלנו כלפי העובדים.

רעיה עדני: אני מציעה לא לעגן את זה בחקיקה.

מכלוף מיקי זוהר: החקיקה מחייבת הכול, תמיד לפני הכול.

מכלוף מיקי זוהר: האוצר מתבקש להתייחס לסכום שנקבתי כאן, כ-12 מיליון שקלים.

יואב בן צור: מה דינם של עובדי החינוכית בתקופת הביניים הזאת?

מכלוף מיקי זוהר: כרגע אנחנו מנסים להאריך לשנה.

מכלוף מיקי זוהר: אם נצליח להעביר את זה במליאה, ההסדר הזה בעצם לא בתוקף כרגע והחינוכית תתקיים עוד שנה עד שנראה מה עושים באופן קבוע.

מכלוף מיקי זוהר: אם לא נצליח לעשות את העניין הזה, אנחנו רוצים לקבע בחקיקה את הפתרון בסך 12 מיליון שקלים ל-50 עובדים.

אלדד קובלנץ: אנחנו נצטרך סכום גבוה יותר.

מכלוף מיקי זוהר: למה?

רן היילפרן: עבור הפצת השידורים של החינוכית, זה לא נכלל כחלק מהתקציב המקורי.

מכלוף מיקי זוהר: אבל עד 12 מיליון שקלים, 50 עובדים.

רן היילפרן: לעובדים.

רן היילפרן: עבור הפצת שידורים, צריך עוד.

אתי בנדלר: יש כאן היבטים תקציביים גם להצעה המקורית וגם להצעה החדשה.

אתי בנדלר: בישיבה הקודמת לגבי ההצעה הקודמת של תקציב לטלוויזיה החינוכית בסך 90 מיליון שקלים בשנה, את זרקת באופן כללי שמדובר בהצעה תקציבית.

אתי בנדלר: אני מבקשת שתחזרי שוב על הדברים שלך ותודיעי לוועדה אם אכן מדובר להערכתך בהצעה תקציבית ובאיזה תקציב מדובר ולאחר מכן תתייחסי להצעה החדשה.

רועי פולקמן: אתה רוצה שהמספרים יעוגנו בחקיקה?

רועי פולקמן: אנחנו צריכים לראות נוסח.

מכלוף מיקי זוהר: בסדר.

מכלוף מיקי זוהר: תדעו.

מכלוף מיקי זוהר: נגיד את זה בעל פה ואחר כך נעלה למליאה.

אתי בנדלר: צריך להיות ברור.

אתי בנדלר: ההודעה החדשה תנוסח רק למליאה אם מצביעים עליה עכשיו כי אין עוד ישיבה ואין מתי לנסח.

רועי פולקמן: אם כן, אני טוען טענת נושא חדש.

רועי פולקמן: אם הוא פותח את הסיכומים, זו טענת נושא חדש.

אתי בנדלר: לגבי מה נושא חדש?

אתי בנדלר: רק לגבי ההצעה החדשה.

רועי פולקמן: כן.

אתי בנדלר: לגבי ה-50 עובדים.

רועי פולקמן: כן.

רעיה עדני: לגבי ההסתייגות התקציבית שנדונה בפעם הקודמת, 40 מיליון השקלים שכיום בתוך תקציב התאגיד, הם אינם חלק מתקציב המדינה ועל כן ויתור על חלקם לא יכול לעבור כמקור תקציבי בתוך חוק סעיף התקציב.

רעיה עדני: אני מזכירה לחברי הכנסת שתקציב 2019 כבר אושר.

רעיה עדני: מדובר במגבלות שקבועות בחקיקה לגבי גובה הכספים.

רעיה עדני: דבר שני, בנוגע ל-50 מיליון השקלים.

רעיה עדני: אני לא מכירה את המקור התקציבי הזה.

רעיה עדני: בעבר היו הבנות בהקשרים מסוימים אבל אני לא מכירה את התקציב והיכן הוא יושב.

רעיה עדני: במידה ותיסגר הטלוויזיה החינוכית, אנחנו נצטרך למצוא את המקור התקציבי לקיים את ההבנות האלה.

רעיה עדני: כרגע המקור התקציבי הזה לא קיים.

מכלוף מיקי זוהר: אני יכול לומר לך שאני כאן רק שלוש וחצי שנים, צעיר מאוד בכנסת, אבל דבר אחד גיליתי והוא שכאשר אתם רוצים משהו, אתם יודעים לעשות אותו מצוין ואתם לא צריכים עזרה.

מכלוף מיקי זוהר: אני אומר לך גברתי היועצת המשפטית.

מכלוף מיקי זוהר: מאחר ואני צריך להמשיך עכשיו בעוד דיונים, אני מציע, ואני שואל אותך אם זה רלוונטי, שנעשה הפסקה קלה ובינתיים תוכלי לנסח את התיקונים שאני מציע.

אתי בנדלר: רק תיקון אחד נוסף אדוני, קליטת 50 עובדים.

מכלוף מיקי זוהר: בסכום של כ-12 מיליון שקלים.

אתי בנדלר: לכתוב בחוק?

אלדד קובלנץ: כדי לקלוט את החינוכית אנחנו זקוקים ל-20 מיליון שקלים.

שולי מועלם-רפאלי: תגדיר מספר של עובדים.

שולי מועלם-רפאלי: אל תכתוב סכום.

אתי בנדלר: אדוני, אתה אומר קליטת 50 עובדים בסכום מסוים.

אתי בנדלר: נניח שהמשכורות שלהם יהיו גבוהות יותר בגלל שזה ההסכם הקיבוצי, אז הם לא יוכלו לשלם להם.

מכלוף מיקי זוהר: בסדר.

מכלוף מיקי זוהר: לא נרשום סכום.

אלדד קובלנץ: אנחנו חייבים שיהיה שם סכום.

אלדד קובלנץ: אם לא יהיה סכום, המשמעות היא שאנחנו נצטרך לפטר עובדים אחרים כדי לקלוט את עובדי החינוכית.

מכלוף מיקי זוהר: ואם נציין שכל העלות הזאת תחול על האוצר?

אלדד קובלנץ: בתקציב ייעודי נפרד?

מכלוף מיקי זוהר: בתקציב ייעודי נפרד.

מכלוף מיקי זוהר: אני עושה הפסקה בדיון הזה ועובר לדיונים אחרים.

מכלוף מיקי זוהר: האוצר מתבקש לשבת עם היועצת המשפטית ועם התאגיד ולסכם את העניין הזה.

מכלוף מיקי זוהר: אני עוצר את הדיון לחצי שעה ועובר לסדר היום.

מכלוף מיקי זוהר: אני נועל את ועדת הכנסת ופותח שוב את ישיבת הוועדה המשותפת לוועדת הכנסת ולוועדת הכלכלה לדיון בחוק השידור הציבורי.

מכלוף מיקי זוהר: הנוסח הסופי של החוק הוא כפי שהוקרא בדיון הקודם בתוספת הדברים כדלקמן, ואלה הדברים עליהם נצטרך לקיים הצבעה נוספת.

מכלוף מיקי זוהר: הצעה אחת היא ההסתייגות שהיועצת המשפטית הקריאה לנו.

מכלוף מיקי זוהר: ההסתייגות הזו נועדה לתת לחינוכית שנה נוספת של חיים כאשר בשנה זו נראה מה אנחנו עושים.

מכלוף מיקי זוהר: הצעה נוספת שאני מציע היא שהתאגיד יקלוט בשורותיו 50 עובדי חינוכית בתקציב ובמימון מלא של משרד האוצר.

מכלוף מיקי זוהר: זו ההצעה הנוספת ואני מבקש להצביע.

רעיה עדני: מה הכוונה במימון משרד האוצר?

רעיה עדני: אני לא מבינה.

רן היילפרן: תיקון לסעיף 80 בחוק.

רעיה עדני: אין דבר כזה תקציב משרד האוצר.

יערה למברגר: נכון שזה יהיה חלק מתקציב התאגיד.

יערה למברגר: זה לא נכון שיהיה מתקציב משרד האוצר.

רן היילפרן: אפשר להכליל את זה כחלק מסעיף 80.

מכלוף מיקי זוהר: במימון משרד האוצר.

רן היילפרן: לא צריך במימון משרד האוצר.

רן היילפרן: כחלק מסעיף 80 לחוק.

רן היילפרן: תקציב התאגיד קבוע.

רן היילפרן: לתקן את סעיף 80 לחוק.

איילת נחמיאס ורבין: זה תקציב המדינה.

איילת נחמיאס ורבין: מה זה תקציב משרד האוצר?

אתי בנדלר: זה לא תקציב המדינה.

קריאה: אפשר לדעת מה נוסח הסעיף?

מכלוף מיקי זוהר: קובלנץ, חלמת פעם שכך אני אלחם?

אלדד קובלנץ: האמת, כן.

אלדד קובלנץ: עליך סמכתי.

איילת נחמיאס ורבין: אני מציעה שעורכת הדין בנדלר תעשה לנו סדר.

מכלוף מיקי זוהר: בסדר.

אתי בנדלר: לעניין תקציב התאגיד, כדי שהוא לא יהיה חלק מתקציב המדינה, נקבע כך במפורש בחוק, בסעיף 80, שהוא לא חלק מתקציב המדינה, כדי שלא ניתן יהיה להשפיע על התכנים באמצעות התקציב ונמצאה דרך ישירה של העברת הסכומים האלה מאגרת רכב והסכום הנוסף שמשולם לאגרת הרכב ישירות ממשרד התחבורה לתאגיד השידור, שלא דרך תקציב המדינה.

אתי בנדלר: זה הבסיס לטענה של גברת עדני מאגף התקציבים שטוענת שהסכומים שאתה מנסה לקשור ביניהם שייחסכו כביכול לתקציב המדינה מתקציב התאגיד, זה לא מתקציב המדינה כיוון שהסכומים האלה לא עוברים בכלל בהתאם להוראה מפורשת בחוק מתקציב המדינה.

איילת נחמיאס ורבין: מתקציב החינוכית.

איילת נחמיאס ורבין: לא מתקציב התאגיד.

אתי בנדלר: התקציב של החינוכית הוא חלק מתקציב המדינה.

אתי בנדלר: תקציב התאגיד אינו חלק מהמדינה.

מכלוף מיקי זוהר: איך גברתי ממליצה שאני אנסח את ההצעה שלי ש-50 עובדים ייקלטו בתאגיד במימון המדינה?

אילן גילאון: בתור מה ייקלטו 50 עובדים?

מכלוף מיקי זוהר: להגדרה הזאת אני לא נכנס.

אילן גילאון: אל תיתן שוב לאנשים האלה לנהל אותך.

אילן גילאון: חבל.

אילן גילאון: אדוני היושב ראש, אתה מדבר על חטיבה אחת חינוכית, לתת לה מסגרת כלשהי.

אילן גילאון: זה יכול להיות בתוך התאגיד, זה יכול להיות במשרד האוצר.

מכלוף מיקי זוהר: אני רוצה לעשות לך סדר.

מכלוף מיקי זוהר: יש לי ניסיון אחד במליאה שאני מנסה לעשות אותו ואני מקווה שהוא יצליח.

מכלוף מיקי זוהר: זה ניסיון אחד.

מכלוף מיקי זוהר: דבר שני, אני יוצר רשת ביטחון לעובדי החינוכית שאם חלילה לא נצליח במליאה, שלפחות נדע ש-50 עובדים לא יהיו במצב שהם ללא פרנסה.

אילן גילאון: נשקפת סכנת פרנסה?

מכלוף מיקי זוהר: אנחנו יכולים להגן על 50 עובדים.

מכלוף מיקי זוהר: על האחרים, לא בהכרח.

מכלוף מיקי זוהר: אני יכול לעזור לך בזה שאני אומר לך - - -

איילת נחמיאס ורבין: עם כולם יהיו הסכמים וכרגע אנחנו לא יודעים לאן הם הולכים.

מכלוף מיקי זוהר: לא, זה לא בהכרח.

מכלוף מיקי זוהר: יש הרבה עובדים שהם יכולים לצאת לפרישה ואפשר לעשות אתם הסכמים.

מכלוף מיקי זוהר: האוצר עושה את העבודה ואני גם הולך לעקוב אחרי העבודה הזאת, שלא יהיה מצב שהעובדים ייזרקו כאן לרחוב.

מכלוף מיקי זוהר: לא ניתן.

מכלוף מיקי זוהר: אגב, אני יודע גם שההסתדרות, ודיבר אתי אבי ניסנקורן, מעורה בעניין, מעורבת בעניין ודואגת והיא עם עין פקוחה.

לימור זהבי וינברגר: אני מוועד העיתונאים בחינוכית.

לימור זהבי וינברגר: אנחנו שלושה וחצי שבועות לפני תאריך הפסקת השידורים של הטלוויזיה החינוכית.

לימור זהבי וינברגר: עד היום קבלנו טיוטה אחת בלבד.

מכלוף מיקי זוהר: אני יכול לומר לך שההסתדרות בימים האחרונים דיברה אתי הרבה פעמים עליכם.

לימור זהבי וינברגר: אתנו פחות.

מכלוף מיקי זוהר: אתי היא דיברה פעמים רבות ואמרה לי שהיא שומרת עליהם ומבקשת מאתנו לעגן בחקיקה את המספר.

מכלוף מיקי זוהר: זו בקשה של ההסתדרות ואני נענה לבקשת ההסתדרות.

מכלוף מיקי זוהר: אנחנו נעשה את זה אחרת.

מכלוף מיקי זוהר: אנחנו נעשה 40 בתאגיד ועוד 10 במדינה.

קריאה: לא.

איילת נחמיאס ורבין: הם עובדי מדינה להבדיל מעובדי רשות השידור שהסיטואציה אתם הייתה מורכבת ועל כן חבר הכנסת כבל ואני נדרשנו באמת להגן עליהם בצורות של שלייקעס הרבה יותר משמעותיים.

איילת נחמיאס ורבין: כאן למעשה סוגרים יחידת סמך, זה קורה מעת לעת במדינה, וסליחה, עם כל הכבוד, החינוכית מבחינתנו, התוכן שלה הוא מה שהוא מהותי והעובדים מייצגים את זה כמובן, אבל קורה מעת לעת במדינה שסוגרים יחידת סמך ועובדים עוברים למקום אחר.

איילת נחמיאס ורבין: כאן בעיקרון העובדים, אלה שייקלטו בתאגיד - מעולה, אלה שיצטרכו לפרוש או ירצו לפרוש – מעולה, ובתווך יהיו עובדי מדינה שהמדינה תצטרך לקלוט אותם במקומות אחרים.

איילת נחמיאס ורבין: נקודה.

רעיה עדני: זה נכון שהם היום עובדי מדינה אבל אין חובה בחוק לנייד אותם למשרדים אחרים.

רעיה עדני: בגלל שחבר הכנסת מיקי זוהר מתעקש מאוד על 50 עובדים - - -

קריאה: לא.

קריאה: הוא ירד ל-40.

רעיה עדני: מתעקש על 50 עובדים, אני חושבת שזה לא נכון מקצועית להעביר כל כך הרבה עובדים.

אילן גילאון: אבל מהותית.

אילן גילאון: אף אחד לא התייעץ אתך מקצועית.

מכלוף מיקי זוהר: משאירים את האופציה ש-10 יישארו.

מכלוף מיקי זוהר: תנו לה לדבר.

מכלוף מיקי זוהר: המסר ברור.

מכלוף מיקי זוהר: אני רוצה לעזור לך, בסדר?

מכלוף מיקי זוהר: היא אומרת שלא בהכרח בתאגיד יצטרכו בסוף 50 עובדים.

מכלוף מיקי זוהר: יכול להיות שיצטרכו רק 40 ולכן בגלל שאני ביקשתי להבטיח את עתידם של ה-50 - - -

אלדד קובלנץ: להפעלת ערוץ הילדים אנחנו זקוקים ל-13.

אלדד קובלנץ: אם ייקלטו עובדים מהחינוכית, נאלץ למצוא להם תפקידים אחרים.

מכלוף מיקי זוהר: אומר התאגיד שאנחנו כבר נותנים לו עוד 27 עובדים, כנראה, שהוא לא ידע מה לעשות אתם אבל אנחנו מתעקשים שהם יהיו שם והוא ידע מה לעשות אתם.

מכלוף מיקי זוהר: לגבי 10 עובדים נוספים, אני רוצה לפחות להבטיח את עתידם ואני אומר שהם ייקלטו בשירות המדינה בתפקידים אחרים.

רעיה עדני: ייועדו לתפקידים אחרים בשירות המדינה.

מכלוף מיקי זוהר: בסדר גמור.

איילת נחמיאס ורבין: למה רק 10?

מכלוף מיקי זוהר: כמה עובדים יש היום בחינוכית?

לימור זהבי וינברגר: 187.

מכלוף מיקי זוהר: ברור לכולם שזה חייב להשתנות.

קריאה: 75 אחוזים מהם מעל גיל 50.

מכלוף מיקי זוהר: 75 אחוזים מהם קרובים לגיל פרישה.

לימור זהבי וינברגר: לא.

לימור זהבי וינברגר: ממש לא.

מכלוף מיקי זוהר: לכן אתם כאן.

מכלוף מיקי זוהר: לומר שזה לא נכון.

קריאה: לא נכון.

מכלוף מיקי זוהר: המנכ"לית תיתן את הנתונים.

ד"ר אורנה שמחון: אני קודם כל רוצה לומר שאני חושבת שההצעה של מיקי זוהר לדיפולט שאם במליאה התיקון לא יאושר, ההצעה של 50 עובדים היא טובה.

ד"ר אורנה שמחון: אנחנו נעשה את המאבק מול ההסתדרות ומול הנציבות כדי שיתר העובדים שלא ירצו לפרוש, יפרשו.

ד"ר אורנה שמחון: המספר של העובדים שיפרשו בתנאי פרישה מוגדלים של רשות השידור בפנסיה תקציבית עם תנאים טובים, הוא לא יותר מ-20 עובדים.

ד"ר אורנה שמחון: לכן הנחת העבודה צריכה להיות שאם יהיו לנו 50 מקומות מובטחים בתאגיד עם פטור ממכרז, תקצוב שיימצא לזה, אתם תמצאו את המקורות התקציביים, זו הצעה טובה ואני מציעה ללכת אתה.

ד"ר אורנה שמחון: יתר העניינים יסתיימו במאבק במשא ומתן עם נציבות שירות המדינה, עם התחייבות של האוצר לדאוג לעובדים.

אילן גילאון: אנחנו מקיימים כאן שני דיונים ולא אחד.

מכלוף מיקי זוהר: נכון.

אילן גילאון: אני לא מבין מה לאוצר להציע לנו מה מקצועי ומה לא מקצועי.

אילן גילאון: אין לו שום עניין בדברים שהגברת אמרה.

אילן גילאון: שנית.

אילן גילאון: אדוני, אני רוצה שתדבר ברור ולא בשפת עורכי דין.

אילן גילאון: אתה היית בוועדת החינוך לפני שלושה שבועות ואמרת שאתה מביא לכאן מתווה, הסתייגות לחוק התאגיד הציבורי שבו אתה משאיר את הטלוויזיה החינוכית כחטיבה לעוד שנה כדי לראות מה יהיה.

מכלוף מיקי זוהר: נכון.

אילן גילאון: מצד אחד יש את הזכויות של העובדים שצריך לדאוג להם, לא כל שכן כאשר הם עובדי מדינה, והדבר השני הוא ההסתייגות שאתה מביא.

אילן גילאון: אם אתה מביא את ההסתייגות שאתה אומר ואתה גם תומך בה כאיש קואליציה ואם כל אלה שהתחייבו ודיברו גבוהה גבוהה על הטלוויזיה החינוכית, בוודאי צריכים היו לתמוך בזה, כמו מפלגות שלמות כאן שהן מתוך הקואליציה, אני לא רואה בכלל מה הבעיה.

אילן גילאון: אם תהיה לנו עוד שנה, יימצא התקציב.

מכלוף מיקי זוהר: שאלת מה הבעיה ואני אסביר לך מה הבעיה.

מכלוף מיקי זוהר: ראש ממשלת ישראל בנימין נתניהו, שאני נחשב לאחד מתומכיו הגדולים, מתנגד נחרצות.

מכלוף מיקי זוהר: שר האוצר משה כחלון, שאני נחשב לאחד מחבריו הטובים, מתנגד נחרצות.

מכלוף מיקי זוהר: מהרגע ששר האוצר וראש הממשלה מתנגדים, אני לא יכול להבטיח לך שאני מעביר את זה במליאה.

מכלוף מיקי זוהר: אבל מה שכן, אני יכול להבטיח לך שאני אעשה מאמץ אדיר ברמה שגם אפילו יכולה לסכן את מעמדי כיושב ראש ועדת הכנסת.

מכלוף מיקי זוהר: אני לא חושש מזה.

מכלוף מיקי זוהר: גם כך זה סוף מושב ויכול להיות שאנחנו באים לבחירות אחר כך.

מכלוף מיקי זוהר: אני מבקש קודם כל להצביע על החוק כפי שהוצבע עליו אתמול כי הרי עשינו רביזיה וצריך להצביע על החוק מחדש.

אתי בנדלר: בלי ההצעה שלך.

מכלוף מיקי זוהר: בלי ההצעות שלי.

מכלוף מיקי זוהר: אך ורק החוק המקורי, הביטוי לפיצול.

מכלוף מיקי זוהר: היה ביטול הפיצול והארכת הפטור ממכרז.

קריאה: אבל עד יום המעבר.

מכלוף מיקי זוהר: עד יום המעבר.

קריאה: אצל אתי יש פתרון לעניין התקציבי.

אתי בנדלר: אני רוצה לקרוא בדיוק את הסעיף בו מדובר כדי שלא יהיו אי הבנות.

אתי בנדלר: ההצעה לתיקון חוק התאגיד, לגביה היה קונצנזוס, כל חברי הוועדה בישיבה הקודמת הצביעו בעדה הייתה לתקן את סעיף 96(ג) לחוק תאגיד השידור הציבורי שבו נאמר כדלקמן: "בלי לגרוע מהוראות סעיפים קטנים (א) ו-(ב) עד שנה מיום התחילה רשאי תאגיד השידור הישראלי לקבל לעבודה עובדים נוספים של רשויות אחרות ושל הטלוויזיה הלימודית ולא תחול על קבלת עובדים אלה חובת מכרז.

אתי בנדלר: אין באמור כדי לחייב קבלתו של עובד רשות השידור העובד בטלוויזיה הלימודית בתאגיד השידור".

אתי בנדלר: כאן הוצע שבמקום שנה יבוא שנתיים.

אביגדור דנן: אני חייב להתייחס לזה, הפטור ממכרז לעובדי החינוכית שעוברים לתאגיד.

אביגדור דנן: כרגע הפטור הזה פקע ב-15 במאי 2018 כי נקבע בחוק שיש פטור ממכרז עד שנה לאחר יום התחילה.

רעיה עדני: שנה ושלושה חודשים.

אביגדור דנן: שנה ליום התחילה.

אביגדור דנן: אני מדייק.

אביגדור דנן: אם אתם מאריכים בשנה, אתם עוד פעם תגרמו לכך שהפטור יפקע ב-15 במאי 2019.

אביגדור דנן: כשנגיע ל-15 באוגוסט 2019, לא יהיה פטור ממכרז.

אביגדור דנן: אומר לנו התאגיד, בצדק, שאין לו פטור והוא צריך לעשות מכרז.

דנה נויפלד: לא.

אביגדור דנן: זה לחלוטין מדויק.

דנה נויפלד: אם ההסתייגות של חבר הכנסת זוהר עוברת ואז יש הארכה של שנה בפעולתה של החינוכית, או אז אתה צודק.

דנה נויפלד: אם ההסתייגות לא עוברת, אין שום קשר למה יבוא.

קריאה: אז הוא גם צודק.

מכלוף מיקי זוהר: בכל מקרה, נעשה את זה שנה ושלושה חודשים.

אתי בנדלר: אם כן, שנתיים ושלושה חודשים.

דנה נויפלד: כן.

אתי בנדלר: אני מבקשת להצביע.

לימור זהבי וינברגר: הסעיף מדבר כרגע גם על עובדי רשות השידור.

לימור זהבי וינברגר: איך זה עוזר לחינוכית במשרות האלה?

לימור זהבי וינברגר: אתה אומר רשות השידור והחינוכית.

קריאה: בלגן.

מכלוף מיקי זוהר: אין שום בלגן.

מכלוף מיקי זוהר: על מה אתם מדברים?

מכלוף מיקי זוהר: זה חוק הכי חשוב שיש.

מכלוף מיקי זוהר: אתם רוצים להפקיר את העובדים?

שולי מועלם-רפאלי: בואו נשמור על שיח מכבד.

שולי מועלם-רפאלי: אף אחד לא מפקיר את העובדים.

מכלוף מיקי זוהר: בואו ננסח את זה.

שולי מועלם-רפאלי: אומרים לך העובדים שזה יפגע בהם.

מכלוף מיקי זוהר: בסדר.

מכלוף מיקי זוהר: אני יודע בדיוק מה אני עושה.

אתי בנדלר: אני חוזרת.

אתי בנדלר: מה שעומד עכשיו להצבעה, כל התיקונים שנוגעים לביטול הפיצול, למעט אותם סעיפים שדיברו על העברת עובדים, פלוס, זה תיקון מספר 8 לחוק תאגיד השידור הציבורי, פלוס תיקון עקיף לחוק השידור הציבורי באופן שבסעיף 96(ג) אותו קראתי, במקום שנה יבוא שנתיים ושלושה חודשים.

מכלוף מיקי זוהר: בדיוק.

קריאה: לגבי עובדי החינוכית.

אתי בנדלר: לא.

אתי בנדלר: זה לא נאמר.

מכלוף מיקי זוהר: זה לא משנה.

מכלוף מיקי זוהר: אתם חלק מהם.

קריאה: גם וגם.

מכלוף מיקי זוהר: כן.

מכלוף מיקי זוהר: גם.

מכלוף מיקי זוהר: מי בעד החוק כפי שהוצע?

שולי מועלם-רפאלי: בעד החוק של ביטול הפיצול.

איילת נחמיאס ורבין: אני מצביעה בעד.

שולי מועלם-רפאלי: זה החוק הממשלתי של חבר הכנסת אמסלם.

מכלוף מיקי זוהר: מי בעד החוק?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: הצעת החוק נתקבלה.

אתי בנדלר: פה אחד.

מכלוף מיקי זוהר: ההחלטה התקבלה.

מכלוף מיקי זוהר: עכשיו אנחנו עוברים להסתייגות הראשונה שלי.

מכלוף מיקי זוהר: הסתייגות בסעיף 120.

מכלוף מיקי זוהר: במקום שנה ושלושה חודשים יבוא שנתיים ושלושה חודשים ובסופו יבוא, על אף האמור בסעיף 80(א) עד יום י"ד באב התשע"ט (15 באוגוסט 2019), בסעיף זה המועד הנדחה, יקראו את ההגדרה הסכום הכולל שבסעיף האמור כך שבפסקאות (2) ו-(3), במקום הסכום הנקוב בו יבוא 610 ו-625 בהתאמה ובלבד שהתקציב השנתי של הטלוויזיה הלימודית בתקופה שמיום ד' באלול התשע"ח (15 באוגוסט 2018) ועד התאריך הנדחה לא יעלה על החלק היחסי מ-90 מיליון שקלים חדשים בכל אחת משנות הכספים האמורות.

מכלוף מיקי זוהר: מי בעד ההסתייגות?

אתי בנדלר: אני מבקשת להעיר.

אתי בנדלר: כפי שאמרתי, זה לא הנוסח הסופי אלא זה מנסה לעגן את העקרונות שאתה הנחית אותי.

אתי בנדלר: העירו את תשומת לבי ממשרד התקשורת שסעיף 80 שמתייחס לתקציב בכל אחת משנות הכספים, מחייב שינוי כך שבמקום מה שקראתי, זה יהיה: בשנת 2019 - לא ואילך – 625 מיליון שקלים חדשים ותתווסף עוד פסקה לפיה בשנת 2020 ואילך, 650 מיליון שקלים.

אתי בנדלר: זו הערה אחת.

אתי בנדלר: הערה שנייה שאני מבקשת להביא לידי ביטוי.

אתי בנדלר: אם אנחנו נלך אחר כך להסתייגות הנוספת שלך שמחייבת קליטת עובדים בתאגיד השידור הציבורי מעובדי החינוכית, אין מקור תקציבי משום שבעצם זה אומר שקליטת העובדים הנוספים תהיה מתוך התקציב הזה וזה לא יעגן את הבקשה שלך להעביר עוד כספים.

אלדד קובלנץ: התקציב הזה חסר כי בתיקון מספר 8 התאגיד אולץ לקלוט עוד 40 עובדי רשות השידור שמעולם לא תוקצבו.

אתי בנדלר: כפי שאמרתי, תקציב התאגיד הוא לא חלק מתקציב המדינה ולכן גם אי אפשר לעגן את הבקשה הנוספת שלך שהאוצר יעביר כספים לתאגיד לצורך העניין הזה באמצעות תקציב המדינה.

אתי בנדלר: אם כך, צריך לעשות תחשיב מה המשמעות של קליטת עובדים נוספים, המינימום אותו אתה תחייב - - -

מכלוף מיקי זוהר: כ-10 מיליון שקלים.

אתי בנדלר: ולהוסיף את הסכומים האלה בשנים הרלוונטיות לתקציב, לסעיף 80.

אתי בנדלר: לכן הסכומים האלה כרגע קצת תלויים על בלימה, הסכומים שקראנו.

מכלוף מיקי זוהר: נעשה את זה בהסתייגות הבאה.

מכלוף מיקי זוהר: מי בעד ההסתייגות הראשונה שהקראתי?

אתי בנדלר: והתיקונים שאני אמרתי.

מכלוף מיקי זוהר: מי נגד ההצעה?

מכלוף מיקי זוהר: בעד – מיעוט

מכלוף מיקי זוהר: ההצעה לא נתקבלה.

מכלוף מיקי זוהר: ההצעה לא התקבלה והיא עוברת כהסתייגות למליאה.

רעיה עדני: נזכיר רק שמדובר בהסתייגות תקציבית.

מכלוף מיקי זוהר: הסתייגות תקציבית שנדרש לה רוב של 51 חברי כנסת.

אתי בנדלר: האם הערכה תקציבית של משרד האוצר, אם אני זוכרת נכון, עומדת על 90 מיליון שקלים?

אתי בנדלר: על איזה סכום אתם דיברתם כאן?

רעיה עדני: לדעתי זה היה 90 מיליון שקלים.

שולי מועלם-רפאלי: 90 מיליון שקלים שהם לא מתקציב משרד החינוך.

שולי מועלם-רפאלי: דיברנו על כך שזה תקציב שבא מהאוצר.

שולי מועלם-רפאלי: חברים, כאשר מדברים על יחידת סמך שהייתה אמורה להיסגר ונשארת, היא אמורה להיות מתוקצבת בתקציב נוסף.

שולי מועלם-רפאלי: אמר את זה יושב ראש הוועדה ואומרת את זה אני.

מכלוף מיקי זוהר: הצעה נוספת שלי שהייתי שמח שהיא תעבור עכשיו.

מכלוף מיקי זוהר: אני חושב שהיא יכולה לעבור ואני חושב שגם האוצר יכול להסכים עליה ויכול להגיע להסכמה לגביה, זו קליטה של 40 עובדים בתאגיד השידור ועוד 10 עובדים בשירות המדינה.

קריאה: למה?

קריאה: אין צורך.

קריאה: יש לנו זכות להמשיך במדינה כעובדי מדינה.

קריאה: אין צורך לעגן את זה בחוק.

מכלוף מיקי זוהר: אם כן, 40 עובדים בתאגיד.

איילת נחמיאס ורבין: למה רק 40?

מכלוף מיקי זוהר: התאגיד לא מוכן לקלוט.

קריאה: השארתם אותנו לסוף, שארית הפליטה.

קריאה: זה לא הוגן.

רעיה עדני: אני מתחייבת לפרוטוקול בנוכחות כל חברי הוועדה ש-10 עובדים ינויידו לתפקידים אחרים.

קריאה: על מה את מדברת?

קריאה: אנחנו עובדי מדינה.

קריאה: מה זה 10 עובדים?

קריאה: ברור לכם שאתם ממשיכים לשלם את שכרנו למרות שאנחנו לא ניקלט בתאגיד ונעשה את העבודה המקצועית שאנחנו יודעים לעשות.

מכלוף מיקי זוהר: הרבה יוצאים לפרישה מוסכמת.

קריאה: לא, זה לא נכון.

מכלוף מיקי זוהר: הרבה יכולים גם להמשיך לעבוד בשירות המדינה והם גם יוכיחו תוצאות.

קריאה: כן, אבל לא תהיה זיקה בין מה שאנחנו עושים.

אורנה שמחון: הניוד של העובדים, בגלל שהם עובדים מאוד מקצועיים בתחום הטלוויזיה וההסתברות שהם ייקלטו במשרדי ממשלה אחרים, היא נמוכה.

אורנה שמחון: לכן ככל שאנחנו נעגן 50 עובדים בתאגיד, שזה בעצם המקצוע של העובדים שלנו, זה יהיה נכון לעשות.

אורנה שמחון: האוצר והנציבות יצטרכו להתחייב למצוא עבודה במשרדי ממשלה למי שלא יפרוש.

מכלוף מיקי זוהר: אני לא יכול.

מכלוף מיקי זוהר: מה שהצלחתי, הצלחתי.

מכלוף מיקי זוהר: 40.

מכלוף מיקי זוהר: להזכירכם, לא היה את המספר הזה.

מכלוף מיקי זוהר: אפילו מספר 1 לא היה ועכשיו יש 40.

מכלוף מיקי זוהר: זאת כבר התחלה.

מכלוף מיקי זוהר: עוד 10 בשירות המדינה בהתחייבות של האוצר.

אתי בנדלר: אני מזכירה לגבי הקליטה.

מכלוף מיקי זוהר: העלות תחול על המדינה.

מכלוף מיקי זוהר: זאת אומרת, לא על התאגיד.

מכלוף מיקי זוהר: יצטרך להימצא מקור תקציבי לעניין הזה של 40 העובדים.

אתי בנדלר: לא.

אתי בנדלר: אי אפשר אדוני.

רעיה עדני: המדינה אינה יכולה לממן את התאגיד.

רעיה עדני: אין אפשרות להעביר כספי מדינה.

אורנה שמחון: כמו שאמרה נציגת משרד המשפטים, למה צריך לעגן את זה בחוק?

קריאה: זה צריך להופיע.

מכלוף מיקי זוהר: סעיף התאגיד יעודכן בהתאם לעלויות הרלוונטיות.

מכלוף מיקי זוהר: תקציב התאגיד לפי סעיף 80 יעודכן בהתאם לעלויות של 40 העובדים הללו.

אורנה שמחון: אדוני היושב ראש, אם אפשר להוריד את ה-10 עובדים לניוד מכיוון שזה יהיה במשא ומתן עם הנציבות וזה יכול להיות גם יותר.

קריאה: או מינימום.

מכלוף מיקי זוהר: האמירה היא מינימום 10 עובדים.

אתי בנדלר: היא דיברה על הצהרה לפרוטוקול.

אתי בנדלר: זה לא נכנס.

מכלוף מיקי זוהר: אבל אנחנו גם אומרים בפרוטוקול בהצהרה שאלה מינימום 10 עובדים.

רעיה עדני: 10 עובדים, אני מתחייבת לפרוטוקול.

מכלוף מיקי זוהר: מינימום.

רעיה עדני: 10 עובדים, התחייבתי לפרוטוקול.

קריאה: ממש תודה רבה.

מכלוף מיקי זוהר: סיימנו את העניין הזה.

מכלוף מיקי זוהר: אני עובר להצבעה.

רן היילפרן: סעיף 80 צריך להיות מתוקן גם בעלויות הנוספות שחלו בעקבות העובדים.

מכלוף מיקי זוהר: נכון.

מכלוף מיקי זוהר: אמרתי.

רן היילפרן: גם עידן פלוס, הפצת שידורים.

מכלוף מיקי זוהר: לא.

מכלוף מיקי זוהר: אל תכניס.

מכלוף מיקי זוהר: כבר פתחתי כאן את כל מדינת ישראל בחוק הזה.

אלדד קובלנץ: תן לי לפחות 30 שניות לשכנע אותך.

אלדד קובלנץ: לפני חודשיים-שלושה חל שינוי במרבבים.

אלדד קובלנץ: את החינוכית חייבים לשדר ב-HD כי אחרת זה יהיה ביזיון.

אלדד קובלנץ: זאת עלות שלא הייתה קיימת קודם וכרגע היא רלוונטית.

אלדד קובלנץ: לפני חודשיים נעשה שינוי בעידן פלוס.

מכלוף מיקי זוהר: תגיש בקשה למדינה, מבטיח לך שאני אתמוך בה.

אלדד קובלנץ: למדינה?

מכלוף מיקי זוהר: אני אתמוך בה.

אלדד קובלנץ: זה אומר שילדי ישראל ייאלצו לראות את השידור - - -

מכלוף מיקי זוהר: אנחנו נתמוך בשידורי HD ואם יש בעיה כלכלית, דבר אתנו ואנחנו כאן.

מכלוף מיקי זוהר: אנחנו לא הולכים לשום מקום.

אלדד קובלנץ: תכניס את זה עכשיו.

מכלוף מיקי זוהר: למרות שאתם רוצים כל כך להתנתק מהממשלה ומהכנסת, אנחנו כאן בשבילכם.

רעיה עדני: אני מזכירה שאם מכניסים את הסכומים בחוק ומתקנים את הסכומים בסעיף 80, מדובר בהסתייגות תקציבית.

אתי בנדלר: רגע.

אתי בנדלר: מתקנים את סעיף 80 אבל בלי להכניס את הסכומים כי אין לאף אחד סכומים אלא ברמה של הוראה שהסכומים יעודכנו.

אתי בנדלר: את יודעת לומר סכומים?

אתי בנדלר: לא.

יערה למברגר: אני מציעה שלא נכתוב את זה.

מכלוף מיקי זוהר: יש הוראה שאתם תצטרכו לעשות את זה.

מכלוף מיקי זוהר: יש הוראה שאתם תצטרכו לפתור את זה.

יערה למברגר: לא צריך לכתוב הוראה בחוק.

מכלוף מיקי זוהר: סכום שלא יעלה על 15 מיליון שקלים.

יערה למברגר: אי אפשר.

יערה למברגר: אני לא יודעת לממש את הדבר הזה.

מכלוף מיקי זוהר: לא עכשיו.

מכלוף מיקי זוהר: בהמשך.

מכלוף מיקי זוהר: תעשו את החישוב התקציבי ותעדכנו את זה.

דוד אמסלם: אני לא הבנתי ואני רוצה להבין.

דוד אמסלם: הרי אם בסופו של דבר יש איקס שקלים שעולים 40 עובדים ואנחנו לא יודעים כמה, אפשר להעריך, אז מה שיקרה זה שייקח התאגיד קודם כל את ה-40 עובדים ויממן אותם וביתרה הוא ימשיך לעשות את הפעילות.

דוד אמסלם: דרך אגב, זה לא יעלה על 700 מיליון.

דוד אמסלם: זו המגבלה.

דוד אמסלם: 40 עובדים לא יעלה על 700 מיליון, התקציב.

קריאה: זה ממש לא מדויק.

מכלוף מיקי זוהר: חבר הכנסת אמסלם אמר משהו אבל יכול להיות שאני לא הסברתי את עצמי מספיק טוב.

מכלוף מיקי זוהר: אנחנו מבקשים ש-40 עובדים אלה לא יגרעו תקציב מהוצאות הפעילות של החינוכית החדשה כי אם וכאשר אנחנו ניקח מ-40 מיליון שקלים לכסות את העובדים, אנחנו מפחיתים מהפעילות והתכנים לילדים וזאת לא המטרה שלנו.

מכלוף מיקי זוהר: המקור צריך להיות ממשרד האוצר.

מכלוף מיקי זוהר: הוא צריך להעביר את הכסף.

דוד אמסלם: מדובר כרגע בהצעה שהיא בעצם לא קשורה לתקציב המדינה, לכן אנחנו מחברים שני דברים שהם לא קשורים.

אתי בנדלר: סעיף 80 מדבר על העברה ממשרד התחבורה ישירות לתאגיד.

רן היילפרן: כן.

רן היילפרן: זה תקציב שהוא לא חלק מתקציב המדינה.

מכלוף מיקי זוהר: נכתוב סכום.

מכלוף מיקי זוהר: 15 מיליון שקלים.

קריאה: 20 מיליון שקלים.

מכלוף מיקי זוהר: הם אומרים 20, אתם אומרים 10, סגרנו על 15 מיליון שקלים.

רעיה עדני: חצי מיליון שקלים לעובד.

רעיה עדני: זה המון כסף.

מכלוף מיקי זוהר: זה לפעילות.

קריאה: אני מזכיר ש-40 מיליון שקלים זה סכום שמחויב בחוק.

קריאה: 40 מיליון שקלים להפקות ערוץ הילדים מחויבים בחוק.

מכלוף מיקי זוהר: 40 מיליון זאת מחויבות להוציא כסף לא לעובדים אלא לתעשיית הטלוויזיה בארץ.

מכלוף מיקי זוהר: זה לא מגלם את עלויות העובדים.

אתי בנדלר: אני רוצה להציע משהו חדשני.

אתי בנדלר: אני לא יודעת אם זה אפשרי או לא.

אתי בנדלר: אני רוצה את עמדת נציגי הממשלה לעניין הזה.

אתי בנדלר: לכתוב הוראה לפיה הסכומים שבסעיף 80 יתוקנו ויעודכנו בהתאם לעלויות העסקת העובדים שייקלטו לפי סעיף זה - - -

קריאה: ועלויות נלוות.

אתי בנדלר: רגע.

אתי בנדלר: שר האוצר ידווח לוועדת הכלכלה של הכנסת על הסכומים שיעודכנו בהתאם להוראות סעיף זה ויקבל את אישורה לסכום.

דנה נויפלד: לא.

דנה נויפלד: אי אפשר.

דנה נויפלד: חשב משרד התחבורה צריך לדעת כמה הוא מעביר.

דנה נויפלד: זה מנגנון אוטומטי שיד אדם לא נוגעת בו.

אתי בנדלר: מה את מציעה?

דנה נויפלד: כלום.

יערה למברגר: אם היושב ראש אמר 15 מיליון, במקום 625 יהיה 640.

יערה למברגר: צריך לקחת את הסכום שהיה קודם ולהוסיף לו 15 מיליון שקלים.

יערה למברגר: אנחנו רוצים שהסכום יהיה כתוב במפורש.

אתי בנדלר: את לא יודעת איך לעשות את זה כי גם הסכום הראשון הוא במסגרת הסתייגות.

אתי בנדלר: אז מה נכתוב בהסתייגות, אני לא יודעת.

יערה למברגר: או שאפשר לומר את זה כסעיף – לסכום האמור יתווספו 15 מיליון שקלים.

רעיה עדני: למה 15 מיליון שקלים?

רעיה עדני: אתם יודעים כמה כסף זה?

יערה למברגר: אני צריכה שזה יהיה בצורת סכום.

מכלוף מיקי זוהר: אני רוצה להכריע ולעבור להצבעה.

מכלוף מיקי זוהר: אני אנקוב בסכום וזה המצב.

אתי בנדלר: לסכומים האמורים בסעיף 80 - - -

מכלוף מיקי זוהר: עכשיו אנחנו מצביעים על ההצעה כפי שמציעה היועצת המשפטית בשמי.

אתי בנדלר: לסכומים האמורים בסעיף 80 יתווסף סכום של 15 מיליון שקלים לשנה.

מכלוף מיקי זוהר: כן.

רעיה עדני: זה המון כסף ואין שום הצדקה לכך.

קריאה: זה לא מגלם את כל ההוצאות הנלוות הנוספות.

קריאה: 40 מיליון שהתאגיד מתוקצב בהם, לא מגלם את ההעסקה של העובדים.

יערה למברגר: הם לא הגישו תחשיב ל-15 מיליון שקלים.

מכלוף מיקי זוהר: אמרתי "עד".

יערה למברגר: אין "עד".

יערה למברגר: אין.

אתי בנדלר: אם זה עד, זה יכול להיות גם שקל אחד.

קריאה: יש עלויות נוספות.

קריאה: ה-40 מיליון שהתאגיד מתוקצב בהם, זה אך ורק לתוכן, לרכישת תוכן משוק ההפקה.

קריאה: זה לא מגלם את עלות העובדים.

קריאה: להעסיק עובדים יותר זול מאשר לשלם את הסכמי הפרישה.

אתי בנדלר: מצד אחד אתם רוצים סכום נקוב ואתם צודקים בגלל שמדובר בטייס אוטומטי.

אתי בנדלר: מצד שני אנחנו לא יודעים מתי ייקלטו העובדים ולאיזה תקופה זה מתייחס.

קריאה: לכן תנו זמן.

אתי בנדלר: אבל אין זמן.

אתי בנדלר: הישיבה תכף מסתיימת.

קריאה: החינוכית תפסיק ב-15 באוגוסט ולכן אנחנו יודעים פחות או יותר מתי ייקלטו העובדים.

מכלוף מיקי זוהר: אני גומר את זה עכשיו.

מכלוף מיקי זוהר: 12 מיליון.

קריאה: בשנתיים הראשונות את לא יודעת כמה ייקלטו בכל שנה.

אתי בנדלר: זה מה שאני אומרת בל מצד שני אומרים שצריך סכום נקוב.

אתי בנדלר: זה לא דבר שיכול לייצר פתרון ראוי.

מכלוף מיקי זוהר: תקריאי את ההצעה.

אתי בנדלר: לסכומים האמורים בסעיף 80 יתווסף סכום של 12 מיליון שקלים.

קריאה: החל בשנת 2020.

אתי בנדלר: למה 2020?

רן היילפרן: אך ורק מרגע מעבר העובדים.

שולי מועלם-רפאלי: ברור, מרגע שהעובדים יעברו.

מכלוף מיקי זוהר: החל משנת 2020.

אתי בנדלר: ואילך.

אלדד קובלנץ: אי אפשר לעשות את זה מ-2020.

אלדד קובלנץ: צריך לקלוט את העובדים וצריך להיות לזה כיסוי תקציבי.

שולי מועלם-רפאלי: אתם מערבבים שני דברים.

שולי מועלם-רפאלי: הרי ממש נפשך, אם הם יישארו יחידת סמך במשרד החינוך, הם לא עוברים אליכם.

שולי מועלם-רפאלי: אם ההסתייגות לא תתקבל והם עוברים אליכם עכשיו, הם עוברים אליכם עכשיו.

אלדד קובלנץ: לא.

אלדד קובלנץ: זה לא נכון.

אלדד קובלנץ: כרגע אמרו שזה לא נכון.

שולי מועלם-רפאלי: אם לא סוגרים את החינוכית, העובדים נשארים בחינוכית וגם הכסף שלהם לא הולך לתאגיד.

מכלוף מיקי זוהר: נכון.

שולי מועלם-רפאלי: אם סוגרים את החינוכית והעובדים עוברים, הכסף שאנחנו אומרים לחינוכית לקלוט אותם אמור לבוא כשהם קולטים אותם.

מכלוף מיקי זוהר: נכון.

מכלוף מיקי זוהר: 2020.

אלדד קובלנץ: בכל מקרה מועד העברת הכספים צריך להיות עם מעבר העובדים.

אלדד קובלנץ: זה לא מה שנאמר כרגע.

מכלוף מיקי זוהר: אני עובר להצבעה.

רן היילפרן: אם אנחנו קולטים את העובדים עכשיו, אנחנו חייבים תקציב עבור זה.

קריאה: והם קולטים אותנו עכשיו בהנחה שההסתייגות לא תעבור.

מכלוף מיקי זוהר: רק מזמן שהעובדים עוברים.

מכלוף מיקי זוהר: 2020.

קריאה: אבל אם ההסתייגות לא תעבור, הם צריכים לקלוט אותנו החל מעכשיו.

יערה למברגר: ואם זה נגמר ב-15 באוגוסט, גם מ-2020?

קריאה: לא.

קריאה: זה לא הגיוני.

קריאה: העובדים מסיימים את העבודה שלהם ב-15 באוגוסט.

קריאה: החל מאוגוסט 2018.

קריאה: אנחנו צריכים לאתר.

יערה למברגר: העובדים עוברים אליהם באוגוסט 2018.

מכלוף מיקי זוהר: 2020, 2019.

רן היילפרן: 2018, 2020.

מכלוף מיקי זוהר: אנחנו בשנת 2018.

מכלוף מיקי זוהר: אני לא יכול ב-2018.

מכלוף מיקי זוהר: ב-2019.

קריאה: מי יממן אותם?

קריאה: מה יקרה עם העובדים?

מכלוף מיקי זוהר: אם עד אוגוסט בסופו של דבר הם צריכים לעבור אליכם, יהיה לכם פרק זמן של ארבעה חודשים לתמרן עד ינואר 2019.

מכלוף מיקי זוהר: הכול בסדר.

אלדד קובלנץ: זה אומר שלא נקלוט אותם.

מכלוף מיקי זוהר: תקלטו אותם ב-1 בינואר.

מכלוף מיקי זוהר: תקריאי לי את הנוסח.

מכלוף מיקי זוהר: אני רוצה להצביע.

מכלוף מיקי זוהר: אני חייב להצביע.

אלדד קובלנץ: נקלוט אותם מה-1 בינואר.

אלדד קובלנץ: בסדר.

אתי בנדלר: אני חוזרת ואומרת ייקלטו, לא חובה לקלוט אלא ייקלטו 40 עובדים בתאגיד.

אלדד קובלנץ: חשוב שייכנס לפרוטוקול שעל פי המנגנון הזה נקלוט את עובדי החינוכית החל מה-1 בינואר 2019.

מכלוף מיקי זוהר: לא.

קריאה: ממש לא.

קריאה: מה יעשו בינתיים העובדים?

מכלוף מיקי זוהר: אני מבקש לא לדבר עכשיו.

מכלוף מיקי זוהר: תנו לי להקריא את הסעיף הזה ולהצביע עליו ולגמור את הדיון.

מכלוף מיקי זוהר: נגמר.

מכלוף מיקי זוהר: אין לי זמן.

אתי בנדלר: העיקרון של קליטת 40 עובדים מעובדי הטלוויזיה הלימודית בתאגיד השידור הציבורי יהיה בהתאם להוראות סעיף 96 לחוק העיקרי שמדבר בכלל על תהליך של קליטה.

אתי בנדלר: זאת אומרת, מציעים, יש זמן לסרב וכולי.

אתי בנדלר: הסעיף הזה יותאם לקליטה של 40 העובדים.

אתי בנדלר: דבר שני.

אתי בנדלר: לסכומים האמורים בסעיף 80 יתווסף סכום של 12 מיליון שקלים לשנה החל משנת 2019 ואילך.

מכלוף מיקי זוהר: תודה.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – 3

מכלוף מיקי זוהר: נמנעים - 1

מכלוף מיקי זוהר: ההחלטה התקבלה.

מכלוף מיקי זוהר: תודה רבה.

מכלוף מיקי זוהר: הישיבה נעולה.

אתי בנדלר: זה חלק מהחוק.

אתי בנדלר: זאת כבר לא הסתייגות.

אתי בנדלר: אדוני, האם ההצבעה הייתה בעד כדי שהסעיף הזה יהפוך להסתייגות?

מכלוף מיקי זוהר: הסתייגות.

מכלוף מיקי זוהר: אתם רוצים להפיל לי גם את זה, בואו תפילו את זה.

אתי בנדלר: אני מבקשת להבהיר.

אתי בנדלר: יש כאן אי הבנה על מה הייתה ההצבעה.

אתי בנדלר: אני מבקשת לקיים הצבעה חוזרת.

מכלוף מיקי זוהר: בסדר.

מכלוף מיקי זוהר: אני הצעתי הצעה.

מכלוף מיקי זוהר: לא צריך להפיל אותה.

מכלוף מיקי זוהר: אתם הצבעתם בעד ההצעה.

מכלוף מיקי זוהר: אם אתם רוצים לשנות את הצבעתכם, בסדר.

דוד אמסלם: כן.

מכלוף מיקי זוהר: מה אתם רוצים להצביע?

מכלוף מיקי זוהר: אתם רוצים להצביע נגד ההצעה?

מכלוף מיקי זוהר: אז תצביעו מחדש.

שולי מועלם-רפאלי: אתה מביא את זה כהסתייגות?

מכלוף מיקי זוהר: אין דבר כזה להביא את זה כהסתייגות.

מכלוף מיקי זוהר: אתם צריכים להפיל את ההצעה שלי שתהפוך להסתייגות.

אתי בנדלר: הייתה כאן אי הבנה.

שולי מועלם-רפאלי: אבל זה לא חלק מהחוק.

שולי מועלם-רפאלי: לכתחילה דיברנו על זה שזה - - -

מכלוף מיקי זוהר: הוספתי את זה עכשיו.

אתי בנדלר: לכן ההצבעה לא הייתה ברורה.

מכלוף מיקי זוהר: מי בעד ההצעה?

מכלוף מיקי זוהר: את יכולה להצביע בעד ההצעה.

איילת נחמיאס ורבין: אני אצביע בעד ההצעה.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – מיעוט

מכלוף מיקי זוהר: ההצעה לא נתקבלה.

מכלוף מיקי זוהר: ההצעה לא התקבלה והיא עוברת כהסתייגות למליאה.

שולי מועלם-רפאלי: אפשר שעד שזה מגיע למליאה, נשב וננסה להביא את זה כחלק מהחוק?

שולי מועלם-רפאלי: הרי זו המטרה שלנו.

אתי בנדלר: לא.

אתי בנדלר: כבר אי אפשר.

שולי מועלם-רפאלי: לא, אתם.

אתי בנדלר: מה אני מניחה?

אתי בנדלר: הייתה הצבעה.

אתי בנדלר: גמרנו.

שולי מועלם-רפאלי: זה יבוא כהסתייגות?

אתי בנדלר: כן.

מכלוף מיקי זוהר: תודה רבה.

מכלוף מיקי זוהר: הישיבה נעולה.